на транспортен пилот, се признават теоретичните познания за свидетелство за летателна правоспособност за леки ВС, на любител пилот, на професионален пилот, както и IR и BIR в същата категория ВС, с изключение на вертолети.
 2)
 На кандидати, преминали успешно изпита по теоретична подготовка за свидетелство за правоспособност на професионален пилот, се признават теоретичните познания за:
 i)
 свидетелство за летателна правоспособност за леки ВС в същата категория ВС;
 ii)
 свидетелство за правоспособност на любител пилот в същата категория ВС; и
 iii)
 дисциплината „Комуникации“ за BIR. Това признаване включва частта за IFR от дисциплината „Комуникации“, само ако тази дисциплина е завършена в съответствие с точка FCL.310, както е приложимо от 20 декември 2019 г.
 3)
 На притежатели на IR или кандидати, които са преминали успешно изпита по теоретична подготовка за IR за категория ВС, се признават теоретичната подготовка и изпитът за:
 i)
 IR за друга категория ВС; и
 ii)
 BIR.
 4)
 На притежатели на свидетелство за летателна правоспособност се признават теоретичната подготовка и изпитът за свидетелство в друга категория ВС в съответствие с допълнение 1 към настоящата част. Това признаване също се прилага за кандидати за свидетелство за летателна правоспособност, преминали успешно изпитите по теоретична подготовка, изисквани за издаването на това свидетелство за друга категория ВС, при условие че е спазен срокът на валидност на изпита по теоретична подготовка, посочен в точка FCL.025, буква в).
 5)
 Чрез дерогация от разпоредбите на буква б), подточка 3, на притежателите на IR(A), които са завършили основан на компетентност модулен курс за IR(A), се признават изцяло теоретичната подготовка и изпитът за IR за друга категория ВС, само ако също така са преминали успешно теоретичната подготовка и изпита за частта от курса за IFR, съгласно изискванията на FCL.720.A, буква б), подточка 2, i).“;
 (7)
 точка FCL.055 се изменя, както следва:
 а)
 в буква г) уводното изречение се заменя със следното:
 „г)
 Специални изисквания за притежателите на квалификация за полети по прибори (IR). Чрез дерогация от разпоредбите на буквите по-горе, притежателите на IR трябва да покажат способност да използват английски език на подходящо ниво на езикова компетентност, както е определено в допълнение 2 към настоящото приложение.“;
 б)
 буква д) се заменя със следното:
 „д)
 Демонстрирането на езиковата компетентност и използването на английски език за притежателите на IR се извършва чрез метод на оценка, определен от който и да е компетентен орган.“;
 (8)
 точка FCL.060 се изменя, както следва:
 а)
 буква а) се заличава;
 б)
 в буква б) уводното изречение се заменя със следното:
 „б)
 Самолети, вертолети, ВС, задвижвани от силова установка и дирижабли. Пилот не може да експлоатира ВС в търговския въздушен транспорт или за превоз на пътници:“;
 (9)
 точка FCL.065 се изменя, както следва:
 а)
 буква б) се заменя със следното:
 „б)
 Възраст 65 години. Притежатели на свидетелство за летателна правоспособност, които са навършили 65 години, не могат да действат като пилоти на ВС в търговския въздушен транспорт.“;
 б)
 буква в) се заличава;
 (10)
 точка FCL.100 се заменя със следното:
 „FCL.100 LAPL — Минимална възраст
 Кандидатите за LAPL за самолети или вертолети трябва да са навършили поне